Puaso tuo

Puaso tuo adolah istilah nan lazim disabuik dek masyarakaik Minangkabau khususnyo di Sumatera Barat nan marujuk kapado hari partamo puaso di bulan ramadan. Biasonyo pado puaso tuo ko masyarakaik labiah mamiliah untuk indak malakukan aktifitas barek sarupo bakarajo pado hari biaso. Sarupo nalayan di sapanjang pasisia minangkabau, puaso tuo dianggap sabagai hari libur resmi sahinggo inyo labiah mamiliah indak malauik dan fokus untuak baibadah basamo kaluarga. Aktifitas dibalai pun biasonyo langang masyarakaik labiah mamiliah badiam diri dirumah untuak manyasuaikan kondisi badan. Pado hari sabalumnyo katiko rayo mogang masyarakaik minangkabau malakukan aktifitas manyambuik bulan puaso sarupo balimau, ziarah kubua, malamang. manjalang mintuo, ataupun basilaturahmi jo sanak sudaro, aktifitas nan padek iko akan sangaik babeda katiko alah masuak ka puaso tuo. Dalam manantuan puaso tuo bilo dilaksanakan masyarakaik minangkabau biasonyo mampunyoi pandangan masiang-masiang sasuai jo kayakinannyo, ado nan mangikuti pamarintah, ado nan mangikuti organisasi masyarakaik dan ado pulo nan mangikuti tradisi maniliak bulan.

 Rujuakan 

Kategori:Wiki Cinto Ramadan 2026